钦定古今图书集成/明伦汇编/氏族典/第407卷 > 《廖用贤尚友录》 > 许懋
## 钦定古今图书集成/明伦汇编/氏族典/第407卷 > 《廖用贤尚友录》 > 许懋

按《梁书许懋传》：“懋字昭哲，高阳新城人，魏镇北将军
允九世孙。祖珪，宋桂阳太守。父勇惠，齐太子家令。懋
少孤，性至孝，笃志好学。起家后军豫章王行参军，转
法曹茂才。永元中，转散骑侍郎。江祏甚推重之，号为
经史笥。天监十年，转太子家令，以足疾，出为始平太
守，政有能名，加散骑常侍，转天门太守。中大通四年”，
拜中庶子，卒。